68. ΑΝΑΓΚ. ΝΟΜΟΣ υπ’ αριθ. 164 της 16/21 Οκτ. 1967 (ΦΕΚ Α΄ 178)  Περί συμπληρώσεως του Α.Ν. 34/1967 «περί εξυγιάνσεως του Σώματος της Αστυνομίας Πόλεων».  Άρθρον μόνον.-1.Αστυνομικοί υπάλληλοι από του βαθμού του Αστυφύλακος και μέχρι του βαθμού του Αστυνομικού Διευθυντού Β΄, συμπεριλαμβανομένων των μαθητευομένων Αστυφυλάκων, Υγειονομικών Αξιωματικών και Αστυκτηνιάτρων των ανωτέρων βαθμών, απολυθέντες κατ’ εφαρμογήν του Α.Ν. 34/1967 δύνανται δι’ αιτήσεώς των υποβαλλομένης εις το Αρχηγείον της Αστυνομίας Πόλεων εντός προθεσμίας ενός μηνός από της ισχύος του παρόντος, να αιτήσωνται την αναθεώρησιν της κρίσεως αυτών. 2.Αι αιτήσεις αναθεωρήσεως κρίνονται υπό Συμβουλίου αποτελουμένου 1) εκ του Υπουργού Δημοσίας Τάξεως, ως Προέδρου, 2) του Αρχηγού της Αστυνομίας Πόλεων, 3) του παρά τω Υπουργείω Δημοσίας Τάξεως Γενικού Διευθυντού της Αστυνομίας Πόλεων, 4) του Διευθυντού της Αστυνομικής Δ/νσεως Αθηνών και 5) του Διευθυντού της Διευθύνσεως Αλλοδαπών, ως μελών. Το Συμβούλιον θεωρείται εν απαρτία παρόντων του Προέδρου και των τριών μελών αυτού. Αι αποφάσεις του λαμβάνονται κατά πλειοψηφίαν, εν ισοψηφία δε υπερισχύει η ψήφος του Προέδρου. 3.Δια τους αστυνομικούς υπαλλήλους, ων αι αιτήσεις ήθελον γίνει δεκταί, εκδίδονται αι οικείαι περί ανακλήσεως της απολύσεως διοικητικαί πράξεις. Ούτοι, επανερχόμενοι εις την ενεργόν υπηρεσίαν, κρίνονται υπό των αρμοδίων Συμβουλίων, εφ’ όσον έχουσι τα κατά τας κειμένας περί προαγωγών διατάξεις περί προαγωγών τυπικά προσόντα προς προαγωγήν. Οι επί των κρίσεων τούτων καταρτισθησόμενοι πίνακες ενοποιούνται μετά των πινάκων έτους 1967, εφαρμοζομένων κατά τα λοιπά των κειμένων διατάξεων. 4.Ο εκτός υπηρεσίας χρόνος των αστυνομικών υπαλλήλων, ων η απόλυσις θέλει ανακληθή, κατά τας διατάξεις του παρόντος, θεωρείται ως χρόνος πραγματικής υπηρεσίας δι’ απάσας τας περιπτώσεις. 5.Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως.   Σελ. 90,10 (γ) 323-002  Οργανικοί Νόμοι 4.ΑΑ.α.67-68   1221  